
CONTRACT DE SPONSORIZARE
NR…… / …………..

Încheiat între:
……………………………….., cu sediul în localitatea………………………, înmatriculată la R.C. sub numărul……………………., cod unic de înregistrare……………………………, având contul IBAN …………………………….deschis la………………………., reprezentată prin………………………., telefon ....................., email .........................., având funcția de ………………………….., în calitate de SPONSOR 
și
Asociația Impact Steps, cu sediul în sat Buznea, com. Ion Neculce, str. Matei Basarab, nr. 24, județ Iași, înregistrată în Registrul Entităților/ unităților de Cult cu nr. 920840516/23.06.2025, CIF. 51841172, având contul IBAN RO72BTRLRONCRT0694539701, deschis la Banca Transilvania, reprezentată prin Sandu Alexandra având funcția de Președinte, telefon 0757725001, email ............., în calitate de BENEFICIAR 

1. OBIECTUL CONTRACTULUI
1.1. Prin prezentul contract Sponsorul acordă Beneficiarului suma de ______________ lei pentru sprijinirea scopului statutar al Beneficiarului.
1.2. Sponsorizarea se va face prin virament bancar în contul RO72BTRLRONCRT0694539701, deschis pe numele Beneficiarului la Banca Transilvania.

2. DURATA CONTRACTULUI
2.1. Prezentul Contract intră în vigoare la data semnării sale.
2.2. Sponsorizarea este unică și va fi pusă la dispoziția Beneficiarului, după semnarea contractului, până la data de ……………………………..

3. DREPTURILE ȘI OBLIGAȚIILE PĂRȚILOR CONTRACTANTE
3.1. Drepturile și obligațiile SPONSORULUI
 Sponsorul se obligă să nu urmărească, direct sau indirect, direcționarea activitățtii Beneficiarului.
 Sponsorul beneficiază de toate facilitățile fiscale stabilite de Legea 32/1994 cu modificările ulterioare. 
 Sponsorul are dreptul să figureze pe lista sponsorilor oficiali menționați în cadrul activității sponsorizate. 
 Sponsorul se obligă să transfere în contul Beneficiarului suma de bani menționată la art. 1.1 de mai sus. Sponsorul nu își asumă nicio altă obligație prin prezentul Contract, încheiat cu titlu pur gratuit.
 În cazul în care Sponsorul va aduce la cunoștința publicului sponsorizarea prin promovarea numelui, a siglei sau a imaginii Beneficiarului, aceasta se va face într-un mod care să nu lezeze, direct sau indirect, prestigiul acestuia, activitatea sponsorizată, bunele moravuri sau ordinea şi liniştea publică.

3.2. Drepturile și obligațiile BENEFICIARULUI
 Beneficiarul se obligă să folosească sumele acordate de către Sponsor în scopul pentru care au fost destinate în prezentul contract.
 Beneficiarul se obligă să informeze, la solicitarea Sponsorului, despre modul în care au fost utilizate fondurile primite, iar Sponsorul are dreptul să verifice modul de utilizare a acestora.
 Beneficiarul poate aduce la cunoștința publicului sponsorizarea prin promovarea numelui, a siglei sau a imaginii Sponsorului.
 În cazul în care Beneficiarul va aduce la cunoștința publicului sponsorizarea prin promovarea numelui, a siglei sau a imaginii Sponsorului, aceasta se va face într-un mod care să nu lezeze, direct sau indirect, prestigiul acestuia, activitatea sponsorizată, bunele moravuri sau ordinea şi liniştea publică.
 Beneficiarul acceptă să fie menționat în comunicările cu natură publicitară realizate de către Sponsor, cu condiția discutării și agreării conținutului comunicărilor de către ambele părți.
 Beneficiarul declară că întrunește condițiile prevăzute de Codul Fiscal, astfel cum a fost acesta modificat și completat de Legea 30/2019, cu privire la sponsorizare, fiind înscrisă în Registrul entităților/unităților de cult începând cu data de 23.06.2025.
3.3. Încălcarea în orice mod de către o parte contractantă a obligațiilor prevăzute în prezentul Contract cu efectul prejudicierii celeilalte părţi atrage după sine răspunderea părţii respective, după caz, conform normelor legale în vigoare. 

4. DATE CU CARACTER PERSONAL
4.1. Părțile confirmă că au luat cunoștință de dispozițiile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal (GDPR), precum și ale legislației naționale incidente, și se obligă să le respecte întocmai.
4.2. Fiecare parte are calitatea de operator de date cu caracter personal în ceea ce privește datele reprezentanților și persoanelor de contact implicate în încheierea și executarea prezentului contract.
4.3. Beneficiarul are acces la datele personale ale reprezentanților și ale persoanelor de contact din partea Sponsorului, implicați în managementul, executarea și monitorizarea Contractului.
4.4. Sponsorul declară că reprezentanții și persoanele de contact au fost informați că datele lor personale vor fi dezvăluite terților, în scopul stabilirii, derulării, monitorizării și ținerii evidenței unor astfel de relații contractuale, dacă este cazul.
4.5. Datele cu caracter personal pot include, dar fără a se limita la: nume și prenume, funcție, adresă de e-mail, telefon, adresă poștală, semnătură, date financiare aferente sponsorizării și orice alte date furnizate de părți în contextul prezentului contract.
4.6. Beneficiarul se obligă să prelucreze datele personale ale reprezentanților și persoanelor de contact ale Sponsorului doar în scopul stabilirii, derulării, monitorizării și ținerii evidenței relațiilor contractuale cu Sponsorul. Astfel datele cu caracter personal vor fi utilizate exclusiv pentru: încheierea, executarea și monitorizarea prezentului contract; comunicarea între părți privind aspectele contractuale și activitățile derivate; îndeplinirea obligațiilor legale și contabile ale părților.
4.7. Datele vor fi păstrate doar pe durata derulării raporturilor contractuale și ulterior, strict în măsura în care există o obligație legală sau un interes legitim. La solicitarea scrisă a uneia dintre părți, datele vor fi șterse sau anonimizate, cu excepția situațiilor în care legea impune altfel.
4.8. Divulgarea sau transferul datelor personale către terți este permis fără aprobări prealabile în cazul în care este necesar pentru îndeplinirea unei obligații legale ale Beneficiarului.
4.9. Părțile vor implementa măsuri tehnice și organizatorice adecvate pentru protejarea datelor împotriva accesului, divulgării sau distrugerii neautorizate și vor asigura că terții implicați în executarea contractului respectă aceleași standarde de securitate.

5. ÎNCETAREA CONTRACTULUI
5.1. Prezentul contract încetează de drept la data la care părțile și-au îndeplinit integral obligațiile asumate, respectiv:
 Sponsorul a virat sumele prevăzute în contract;
 Beneficiarul a utilizat sumele în scopurile prevăzute și a menționat numele și/sau marca Sponsorului, conform acordului părților.
5.2. Contractul poate fi reziliat unilateral, prin notificare scrisă, dacă una dintre părți nu respectă obligațiile asumate și nu remediază situația în termen de 15 zile de la primirea notificării de la cealaltă parte.
5.3. Contractul încetează automat, fără a fi necesară intervenția unei instanțe, în următoarele situații:
1) realizarea obiectului contractului devine imposibilă;
2) una dintre părți este declarată în incapacitate de plată, intră în faliment sau se află în proces de lichidare;
3) se retrage autorizația de funcționare a uneia dintre părți, dacă aceasta este necesară pentru îndeplinirea obligațiilor;
4) în caz de forță majoră, definita conform legii ;
5) intervin alte cauze prevăzute de lege.
5.4. Încetarea contractului produce efecte numai pentru viitor, lăsând neatinse obligațiile deja executate și drepturile născute anterior datei încetării.
6. NOTIFICĂRILE ÎNTRE PĂRȚI
6.1. Orice notificare, solicitare, comunicare sau corespondență între părți se consideră valabilă dacă este transmisă la sediul menționat în partea introductivă a prezentului contract prin scrisoare recomandată cu confirmare de primire (A.R.), prin curier rapid cu confirmare de predare sau prin e-mail la adresele oficiale comunicate de părți la data semnării contractului.
6.2. Notificările se consideră primite la data menționată pe confirmarea de primire poștală sau de curier, respectiv în prima zi lucrătoare după transmiterea e-mailului, dacă nu se primește mesaj de eroare de livrare.
6.3. Notificările verbale nu se iau în considerare, cu excepția cazului în care sunt confirmate ulterior prin una dintre modalitățile prevăzute mai sus.

7. SOLUȚIONAREA LITIGIILOR ȘI LEGEA APLICABILĂ
7.1. Părțile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia sa fie rezolvate pe cale amiabilă de reprezentanții lor.
7.2. În cazul în care rezolvarea eventualelor litigii nu este posibilă pe cale amiabilă, părțile se vor adresa instanțelor judecătorești.

8. DISPOZIȚII FINALE
8.1. Prezentul contract poate fi modificat numai prin acordul de voință al părților, prin act adițional, încheiat în formă scrisă.
8.2. Părțile implicate vor beneficia de toate facilitățile acordate conform Legii sponsorizării nr. 32/1994.

Prezentul Contract a fost încheiat astăzi, ……………………, în 2 exemplare, fiecare având aceeași valoare juridică, câte unul pentru fiecare Parte.

SPONSOR                                                                                                             BENEFICIAR
			                     			                          Asociația Impact Steps
..……………………………….………..	   				     Sandu Alexandra

